Diari Oficial de la Generalitat Valenciana


Sumari del DOGV 2818, del 03-09-1996 (1996/839100)

RESOLUCIÓ de 16 d'abril de 1996, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la Fundación Valenciana para el Autismo, de València.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2818

Data del DOGV
:   03-09-1996

Secció del DOGV
:   ALTRES DISPOSICIONS

Número del document
:   1996/839100


Data del document
:   16-04-1996

Organisme emissor
:   Conselleria de Presidència

Tipus de document
:   Resolució

RESOLUCIó de 16 d'abril de 1996, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la Fundación Valenciana para el Autismo, de València.   
Vist l'expedient iniciat a instàncies de José Mª Costa Bosch en nom de l'esmentada fundació, i basant-se en els següents  
Fets  
Primer. Per escriptura pública de data 25 de març de 1996, atorgada davant el notari Claudio Reig Verdú, del Col·legi de València amb el número 474 de protocol, compareixen el Sr. Juan Gil Barberá, la Sra. Jesusa Pertejo SeseÑa, la Sra. Vicenta Victoria Bosch Escutia, el Sr. Francisco de Asís Giménez Vendrell, el Sr. Francisco de Asís Giménez Bosch, el Sr. Víctor Rafael Giménez Bosch, el Sr. Rafael Escutia Greus, el Sr. Fco. Rafael Bosch Escutia i la Sra. Mª de los Reyes Bosch Escutia i tenen la voluntat de constituir una fundació denominada Fundación Valenciana para el Autismo.  
Segon. Segons l'article 6è. dels estatuts constitueixen la finalitat i l'objecte de la fundació el desenvolupament de tot tipus d'activitats assistencials, educatives, d'investigació, culturals, de promoció i/o difusió, relacionades amb l'autisme.  
Correspon al Patronat de la fundació determinar la manera en què s'hauran d'acomplir les finalitats nomenades en aquest article. En qualsevol cas, les prestacions de la fundació s'atorgaran de forma no lucrativa.  
Tercer. De conformitat amb l'article 7è dels estatuts, seran potencials beneficiaris de la fundació els col·lectius formats per persones de qualsevol edat afectades per la malaltia coneguda com a autisme, i també els seus familiars.  
La fundació atorgarà discrecionalment els seus beneficis a les persones o entitats que, complint les condicions expressades anteriorment, estime el patronat que són legítims creditors d'aquests.  
Quart. La dotació inicial prevista en l'apartat segon de l'acta fundacional està constituïda pels béns següents:  
a. El domini ple del bé immoble descrit en l'antecedent I de l'escriptura fundacional objecte de la donació que es du a efecte en aquest acte.  
Dotze fanecades, equivalents a noranta-nou àrees i dues centiàrees de terra de garroferar, al terme de Benifaió, partida de la Pujada Blanca o Baixada Blanca, límits: al nord, terres del Sr. José Cholvi Lozano; al migjorn, de Teresa Espert; al llevant, Sr. Vicente Roig Espert i al ponent, carretera de l'Almaguer.  
Inscripció. Al Registre de la Propietat de Carlet, tom 1935 i arxiu, llibre 277 de Benifaió, full 59, finca número 3715, inscripció 9ª i 10ª.  
Càrregues. La finca descrita està lliure de gravàmens i sense arrendataris, segons afirmen els transmetents.  
Valor. Dos milions quatre-centes mil pessetes.  
b. La quantitat de cinquanta mil pessetes, dipositades en el Banco de Bilbao Vizcaya, o. p. de València, segons s'acredita en l'expedient.  
Cinquè. El govern, l'administració i la representació de la fundació d'acord amb els estatuts es farà a càrrec d'un patronat.  
El patronat estarà integrat per un mínim de 3 membres i un màxim de 10.  
Podran ser membres del patronat les persones físiques que tinguen plena capacitat d'obrar i no estiguen inhabilitades per a l'exercici de càrrecs públics. Les persones jurídiques podran formar part del patronat, i designaran la persona natural que els represente.  
Els patrons romandran en l'exercici de les seues funcions per un període de cinc anys. Els patrons podran ser reelegits per períodes successius.  
Els patrons exerciran els seus càrrecs gratuïtament, sense que en cap cas puguen rebre retribució per l'exercici de la seua funció. No obstant això, tindran dret a ser reemborsats de les despeses degudament justificades que l'exercici de les seues funcions els ocasione.  
El cessament en el càrrec de patrons es produirà per la concurrència d'alguna o diverses de les causes previstes legalment.  
En cas de substitució de patrons o de vacant d'algun membre del Patronat, inclosos els patrons fundadors, la resta de membres designaran per majoria absoluta dels membres del Patronat la persona física o jurídica que l'haurà d'ocupar.  
D'acord amb el que es disposa en l'apartat tercer de l'acta fundacional, queden designats membres del patronat de la fundació, els sis fundadors compareixents que accepten el càrrec. Així mateix, acorden per unanimitat assignar els càrrecs de la manera següent:  
President: Sr. Juan Gil Barberà.  
Vicepresidenta: Sra. Jesusa Pertejo SeseÑa.  
Secretària: Sra. Vicenta Victoria Bosch Escutia.  
Vocals:  
- Sr. Francisco de Asís Giménez Vendrell.  
- Sr. Francisco de Asís.  
- Sr. Víctor Rafael Giménez Bosch.  
Els designats accepten els seus nomenaments i càrrecs.  
Sisè. La resta de l'articulat estatutari regula totes les qüestions legalment en matèria de fundacions.  
Fonaments jurídics  
Primer. La Constitució recull, en el títol I, capítol II, secció II, article 34, el dret de fundació per a finalitats d'interès general.  
Segon. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense intenció de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general, circumstàncies que concorren en aquest cas.  
Tercer. Examinades les finalitats de la fundació, la dotació, i també les aportacions efectivament realitzades, es consideraran d'interès general, i aquella inicialment suficient per a la inscripció, de conformitat amb allò establert en l'article 11.b) del Decret 60/95, de 18 d'abril del Govern Valencià, de creació del Registre i Protectorat de Fundacions de al Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart. La carta fundacional, i els estatuts, continguts en l'escriptura pública de 25 de març de 1996, compleixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la fundació pot ser reconeguda, d'acord amb l'objecte que persegueix segons l'article 6è dels seus estatuts.  
Cinquè. L'expedient ha estat tramitat a la Direcció General de Justícia, de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 44/96, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat i el de la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, d'acord amb allò establert en al disposició addicional primera de l'esmentat Decret 44/96, de 25 de març.  
Vistes la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, el Decret 60/95, de 18 d'abril, del Govern Valencià i l'Ordre de 19 de gener de la Conselleria d'Administració Pública per la qual s'estableix la data d'inici de les activitats del Registre i Protectorat de Fundacions de la Comunitat Valenciana, resolc:  
Primer  
Inscriure com a fundació l'esmentada Fundación Valenciana para el Autismo, en el Registre de Fundacions de la Comunitat Valenciana, amb el número 252 (V), i domicili a València, c/ Alemanya, 16-12è-12ª.  
Segon  
Confiar el govern de la fundació al patronat determinat en l'escriptura fundacional.  
Notifiqueu aquesta resolució, i s'adverteix que contra ella, que no esgota la via administrativa, es podrà presentar recurs ordinari davant aquest òrgan o davant el conseller de Presidència en el termini d'un mes, comptador des de la data de la notificació, de conformitat amb allò disposat en el Decret 60/95, de 18 d'abril del Govern Valencià de creació del Registre i Protectorat de Fundacions de la Comunitat Valenciana en relació amb 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 16 d'abril de 1996.- El director general de Justícia: Eloy Velasco NúÑez.